*/Vertimas iš anglų kalbos/*

POPup

***Push Pro***

Aukštuminis keltuvas

Naudotojo saugos ir priežiūros vadovas

Modeliams PUSH 6 PRO, PUSH 8 PRO ir PUSH 10 PRO

PUSH 6 PRO Serijos Nr. 01-000025+ **PN 0120843-EN**

PUSH 8 PRO Serijos Nr. 01-000368+

PUSH 10 PRO Serijos Nr. 01-000050+ **2012 m. liepos mėn.**

Turinys

**Turinys**

Atitikties deklaracija

Saugos taisyklės

Įžanga

Dalių pavadinimai

Specialūs apribojimai

Platformos pajėgumas

Fizinė jėga

Kėlimo lygumo daviklis

Nuleidimo perspėjimo signalas

Nuleidimo pertraukimas

Valdikliai ir indikatoriai

Apatiniai valdikliai

Avarinio sustabdymo mygtukas

Valdymo parinkimo jungiklis

Darbo ant žemės mygtukas

Platformos pakėlimo / nuleidimo mygtukai

Akumuliatoriaus krovimo režimo parinkimo mygtukas

Viršutiniai valdikliai

Avarinio sustabdymo mygtukas

Blokavimo mygtukas

Platformos pakėlimo / nuleidimo mygtukas

Saugos patikrinimas prieš darbą

Sistemos funkcijų patikrinimas

Naudojimas

Pasirengimas naudojimui

Apatiniai valdikliai

Viršutiniai valdikliai

Platforma

Kėlimas ir leidimas žemyn

Nuleidimo pertraukimas

Dalių dėklas

Avarinis nuleidimas

Įrenginio gabenimas

Pasirengimas gabenimui

Gabenimas

Kėlimas su šakiniu keltuvu

Kėlimas su hidrauliniu keltuvu

Priežiūra

Hidraulinis skystis

Hidraulinio skysčio patikrinimas

Akumuliatoriaus priežiūra

Akumuliatoriaus įkrovimas

Apžiūros ir priežiūros grafikas

Kasdienės prevencinės priežiūros darbų kontrolinis sąrašas

Prevencinės priežiūros ataskaita

Bendrosios specifikacijos modeliui PUSH 6 PRO

Bendrosios specifikacijos modeliui PUSH 8 PRO

Bendrosios specifikacijos modeliui PUSH 10 PRO

*[Logotipas:* POPup]

**EB ĮRENGINIO ATITIKTIES DEKLARACIJA**

**Įrenginys:**

Elektrinis aukštuminis keltuvas

Tipas: Pop Up PUSH PRO

Serijos numeris: PUSH8-04-xxxxxx

**Pirmiau nurodytas įrenginys atitinka reikalavimus pagal šias direktyvas:**

**Direktyva 2006/42/EB dėl mašinų** (pagal dokumentą „EB bendrijos įstatymai dėl mašinų“ ir vadovaujantis EN280:2001 su A2:2009 pakeitimais).

**Tarybos direktyva 2004/108/EB** dėl elektromagnetinio suderinamumo.

**Tarybos direktyva 2006/95/EB** dėl žemos įtampos elektros įrenginių saugos.

**Tipas patvirtintas pagal 2006/42/EB, patvirtino**

 ***Powered Access Certification Ltd***

 **P.O. Box 98, Windermere**

 **Cumbria, LA23 1WF, JK**

 **Institucijos, kuriai pranešta, identifikacinis numeris: 0545.**

**EB tipo patikrinimo sertifikato Nr.**

**CE**

**Įgaliotasis atstovas Europos Sąjungoje:**

 ***The Tanfield Group PLC***

 **Vigo Centre, Birtley Road**

 **Washington, Tyne & Wear**

 **NE38 9DA, JK**

*Dėmesio: jeigu nurodytame įrenginyje atliekami kokie nors pakeitimai, ši deklaracija negalioja.*

**SAUGOS TAISYKLĖS**

**Įspėjimas**

Prieš pradėdami dirbti su aukštuminiu keltuvu arba vykdyti jo priežiūrą, visi darbuotojai turi atidžiai perskaityti šias saugos taisykles ir naudojimo instrukcijas, jas suprasti ir jų laikytis.

|  |  |  |  |
| --- | --- | --- | --- |
| **Mirties nuo elektros smūgio pavojus**Šis įrenginys neizoliuotas. | **Pasvirimo pavojus****Visada** kelkite platformą ir judinkite įrenginį kai jis yra pakeltoje padėtyje, tik jeigu įrenginys stovi ant lygaus ir tvirto paviršiaus. | **Susidūrimo pavojus****Visada** keltuvą statykite tik prieš tai patikrinę, ar virš galvos nėra jokių kliūčių ar kitų pavojų.  | **Nukritimo pavojus** **Niekada** nelipkite, nestovėkite ir nesėdėkite ant keltuvo turėklų ar žemiau jų esančių atramų.  |

**Aukštuminio keltuvo naudojimas:** šis aukštuminis keltuvas yra skirtas kelti žmones ir darbui reikalingus jų daiktus bei priemones. Jis skirta naudoti atliekant remonto ir surinkimo darbus ir užduotis aukščiau galvos esančiose vietose (pvz. prie lubų, pastatuose ir pan.). Aukštuminio keltuvo naudojimą ir jo pakeitimus turi patvirtinti ***Pop Up***.

**Šis aukštuminis keltuvas neizoliuotas,** todėl būtina laikytis saugaus atstumo nuo veikiančių elektros įrenginio dalių!

**Draudžiama** viršyti nustatytą leidžiamą didžiausią apkrovą. Daugiau apie apkrovos dydžius skaitykite skyriuje „Keltuvo pajėgumas“.

**Draudžiama** naudoti aukštuminį keltuvą kaip kėlimo įrankį ar kraną.

**Niekada** neviršykite leistinos fizinės jėgos normos. Daugiau apie tai skaitykite skyriuje „Fizinė jėga“.

Visus krovinius ant platformos išdėstykite tolygiai.

**Visada** prieš pradėdami naudoti įrenginį pirmiausiai apžiūrėkite darbo vietą, ar paviršiuje nėra pavojingų vietų, pvz., skylių, nukritusių daiktų, nelygumų, bordiūrų ar nuolaužų, ir stenkitės jų išvengti.

**Įrenginį naudokite** tik ant tokių paviršių, kurie gali atlaikyti apkrovas ant ratų.

**Niekada** nenaudokite įrenginio lauke arba viduje, jeigu vėjas yra stipresnis nei 0 m/s.

Nenaudokite keltuvo esant vėjuotoms sąlygoms arba vėjo gūsiams. Į keltuvą ir ant jo nedėkite jokių daiktų, kurie gali sustiprinti vėjo gūsius, pvz., skelbimų lentų, reklaminių juostų, vėliavėlių ir pan.

**Nenumatytų aplinkybių** atveju paspauskite avarinio sustabdymo jungiklį, kad būtų išjungtos visos veikiančios funkcijos.

Jeigu keliant platformą **pasigirsta garsinis perspėjimo signalas**, sustabdykite kėlimą ir pamažu nuleiskite platformą. Perkelkite įrenginį ant kieto lygaus paviršiaus. **Draudžiama** lipti keltuvo turėklais, stovėti ant platformos arba nuo jos lipti ant pastatų, plieninių ar betoninių konstrukcijų ir pan.

**Draudžiama** išardyti įėjimo vartelius arba kitus turėklų komponentus. Visada patikrinkite, ar uždaryti įėjimo varteliai.

**Draudžiama** laikyti vartelius atvertus kai platforma keliama.

**Draudžiama** padidinti aukštį arba diapazoną pridedant kopėčias, pastolius ar kitus panašius daiktus prie keltuvo.

**Niekada** neatlikite priežiūros darbų kai platforma yra pakelta, neužblokavę kėlimo įtaiso veikimo.

**Prieš naudodami patikrinkite**, ar įrenginyje nėra įtrūkusių suvirintųjų siūlių, atsilaisvinusių ar trūkstamų techninės įrangos detalių, hidraulinių pratekėjimų, atsilaisvinusių laidų jungčių ir pažeistų kabelių ar žarnelių.

Prieš naudodami **patikrinkite**, ar visos etiketės yra savo vietose ir yra įskaitomos.

**Niekada nenaudokite** įrenginio, jeigu jis yra apgadintas, netinkamai veikia arba jo etiketės yra pažeistos ar jų iš vis nėra.

**Draudžiama** ignoruoti saugos reikalavimus, nes kyla pavojus ant keltuvo ir aplink jį darbinėje zonoje esantiems asmenims.

**Niekada** nekraukite akumuliatoriaus šalia žiežirbų ar atviros ugnies. Kraunami akumuliatoriai skleidžia sprogias vandenilio dujas.

**Draudžiama** ar neleidžiama daryti jokių modifikacijų aukštuminiame keltuve. Bet kokius pakeitimus turi patvirtinti *PopUp*.

**Po naudojimo** pasirūpinkite, kad niekas neteisėtai keltuvo nenaudotų – išjunkite užvedimo raktą ir jį ištraukite.

Keltuvas gabenamas automobilių keliais laikantis galiojančių kelių eismo taisyklių.

Naudojant įrenginį pagal gamyklinius nustatymus ir saugos reikalavimus, vis tiek išlieka tam tikra rizika. Būtina užtikrinti, kad įrenginys atitiktų stabilumo reikalavimus kai įrenginys naudojamas, transportuojamas, surenkamas, išmontuojamas, nenaudojamas, testuojamas arba numatytų gedimų metu.

Nelaimingo atsitikimo ar avarijos atveju (žr. „Avarinis nuleidimas“) keltuvo nenaudokite, jeigu jis yra pažeistas arba veikia netinkamai. Kvalifikuoti aptarnavimą vykdantys darbuotojai turi problemą ištaisyti ir tik paskui keltuvas vėl gali būti įjungtas.

 Įžanga

**Įžanga**

Šiame vadove pristatomi aukštuminio keltuvo modeliai PUSH 6 PRO, PUSH 8 PRO ir PUSH 10 PRO.

Šis vadovas visada turi būti laikomas keltuve.

Prieš pradėdami naudoti įrenginį, perskaitykite, supraskite ir laikykitės visų saugos taisyklių ir naudojimo instrukcijų.

Kreipdamiesi į *Pop Up* dėl aptarnavimo arba informacijos apie dalis, būtinai nurodykite modelį ir serijos numerį, kuriuos rasite ant įrenginio esančioje pavadinimo lentelėje. Jeigu lentelės nėra, serijos numeris taip pat yra įspaustas bloko priekinėje dalyje.

**Dalių pavadinimai**

*Platform* – Platforma

*Upper controls* – Viršutiniai valdikliai

*Entry gate* – Įėjimo varteliai

*Guardrails* – Apsauginiai turėklai

*Operators manual* – Naudojimo instrukcijų vadovas

*Toeboards* – Apatinė plokštė

*Sciccors structure* – Žirklių formos konstrukcija

*Component tray* – Dalių dėklas

*Hydraulic reservoir/pump \* batteries* – Hidraulinis rezervuaras / siurblys \* akumuliatoriai

*Safety prop* – Apsauginė atrama

*One on each side* – Po vieną kiekvienoje pusėje

*Chassis* – Blokas

*Forklift pocket* – Anga šakiniam krautuvui

*Lower controls* – Apatiniai valdikliai

*Brake level* – Stabdžio svirtis

*Battery charge indicator* – Akumuliatoriaus įkrovimo indikatorius

*Right side* – Dešinė pusė

*Emergency lowering lever* – Avarinio nuleidimo svirtis

*Nameplate* – Pavadinimo lentelė

*Rear* – Galinė pusė

**Turinys**

**Specialūs apribojimai**

Platformą galima kelti tik kai įrenginys yra ant kieto ir lygaus paviršiaus.

**Pavojus**

**Kėlimo funkciją galima naudoti TIK tada, kai keltuvas stovi lygiai ir ant kieto paviršiaus.** Keltuvas neskirtas stumti jį nelygiu, grublėtu ar minkštu paviršiumi.

**Platformos pajėgumas**

Kai įrenginys naudojamas patalpos viduje, ant platformos gali būti tik vienas asmuo ir jo įrankiai. Didžiausias šio keltuvo platformos pajėgumas nurodytas skyriuje „Specifikacijos“.

**Pavojus**

**Neviršykite** nustatyto didžiausio platformos pajėgumo ar ant jos galinčių būti asmenų skaičiaus.

**Fizinė jėga**

Fizinė jėga yra jėga, kurią naudoja keltuve esantys asmenys objektų, tokių kaip sienos ar kitos už keltuvo esančios konstrukcijos, atžvilgiu.

Visiškai nesant vėjui didžiausia leidžiama fizinė jėga yra iki 200 N.

**Pavojus**

**Neviršykite didžiausio šiam įrenginiui nustatytos fizinės jėgos dydžio.**

**Kėlimo lygumo daviklis**

Aukštuminio keltuvo kėlimo funkcija yra susieta su lygumo daviklių sistema.

Jeigu blokas pakeliamas daugiau nei 2 laipsnius į kurį nors šoną arba priekį ir galą, įsijungia garsinis signalas, jeigu įrenginys yra įjungtas ir kėlimo funkcija nustoja veikti. Skambant garsiniam signalui veikia tik platformos nuleidimo funkcija.

Jeigu įsijungė kėlimo lygumo daviklio garsinis signalas, įrenginį pastatykite ant lygaus paviršiaus. Tinkamai pastačius įrenginį ant lygaus paviršiaus, garsinis signalas išsijungs ir vėl bus galima naudoti visas funkcijas.

Kėlimo lygumo daviklių sistema užtikrina papildomą apsaugą ir neleidžia naudoti įrenginio ne ant tvirto, plokščio ir lygaus paviršiaus.

**Nuleidimo perspėjimo signalas**

Paspaudus platformos valdymo mygtuką platformai nuleisti, įsijungia pypsintis perspėjimo signalas, perspėdamas darbo vietoje esančius darbuotojus, kad jie pasitrauktų nuo keltuvo.

**Pavojus**

**Žirklių formos konstrukcijoje susidaro tarpai. Jeigu šiai konstrukcijai leidžiantis šalia arba po pakelta platforma stovi darbuotojas, konstrukcija gali jį sunkiai arba mirtinai sužaloti. Todėl būtinai stovėkite atokiau kai platforma yra keliama ir nuleidžiama.**

Būkite atsargūs nuleisdami platformą. Patraukite pirštus ir rankas nuo žirklių formos konstrukcijos dalių.

**Nuleidimo pertraukimas**

Platformą nuleidus iki maždaug 1,5 m aukščio, nuleidimas sustoja. Platforma neleidžiama toliau 5 sekundes, neatsižvelgiant į tai, kokia valdiklio padėtis, kad darbuotojai prieš visiškai nusileidžiant platformai galėtų atlaisvinti vietą ties žirklių formos konstrukcija.

Atleiskite valdiklį, kad iš naujo nustatytumėte nuleidimo funkciją ir toliau leiskite platformą žemyn.

|  |  |  |
| --- | --- | --- |
| *Beaufort* vertė | Vėjo greitis | Sausumos sąlygos  |
|  | m/s | km/h | pėdos/s | mylios/h |
| 3 | 3,4~5,4 | 12,25~19,4 | 11,5~17,75 | 7,5~12,0 | Juda popierius ir plonos šakelės, banguoja vėliavos. |
| 4 | 5,4~8,0 | 19,4~28,8 | 17,75~26,25 | 12,0~18 | Kyla dulkės, popierius sūkuriuoja, mažos šakelės siūbuoja. |
| 5 | 8,0~10,8 | 28,8~38,9 | 26,25~35,5 | 18~24,25 | Krūmai su lapais pradeda siūbuoti. Balose ar vandens telkiniuose matomos bangų keteros. |
| 6 | 10,8~13,9 | 38,9~50,0 | 35,5~45,5 | 24,25~31 | Juda medžių šakos. Švilpia elektros laidai. Sunku išskleisti skėtį. |
| 7 | 13,9~17,2 | 50,0~61,9 | 45,5~56,5 | 31~38,5 | Visi medžiai linguoja. Sunku eiti prieš vėją.  |

**1 pav. *Beufort* skalė**

**Valdikliai ir indikatoriai**

**Valdikliai ir indikatoriai**

Prieš įjungdamas įrenginį operatorius turi žinoti kur yra visi valdikliai ir turi puikiai išmanyti kaip kiekvienas jų veikia ir yra naudojamas.

**2 pav. Apatiniai valdikliai ir indikatoriai**

1. Kėlimo / nuleidimo perspėjimo signalas.

2. Akumuliatoriaus įkrovimo indikatorius.

3. 110 V akumuliatoriaus įkroviklio kištukas.

4. Akumuliatoriaus įkroviklio režimo parinkimo mygtukas.

5. 230 V / 240 V akumuliatoriaus įkroviklio kištukas.

6. Dėklo užraktas.

7. Darbo ant žemės mygtukas.

8. Platformos pakėlimo mygtukas.

9. Avarinio sustabdymo mygtukas.

10. Platformos nuleidimo mygtukas.

11. Valdymo parinkimo jungiklis.

**3 pav. Viršutiniai valdikliai ir indikatoriai**

12. Blokavimo mygtukas.

13. Akumuliatoriaus būsenos indikatorius.

14. Platformos nuleidimo mygtukas.

15. Platformos pakėlimo mygtukas.

16. Avarinio sustabdymo mygtukas.

**Pavojus**

**Judant dalims gali susidaryti suspaudžiantys tarpai. Patekus tarp judančių detalių, pastatų, konstrukcijų ir kitų kliūčių, asmuo gali patirti sunkių ar mirtinų sužalojimų. Užtikrinkite, kad visi darbuotojai stovėtų per atstumą nuo veikiančio keltuvo.**

Platformos padėties nustatymo valdikliai yra apatinių valdiklių skyde ant bloko ir viršutinių valdiklių skyde platformoje.

**Apatiniai valdikliai**

Apatiniai valdikliai (žr. 2 pav.) yra dešinėje bloko pusėje. Apatiniame valdymo skyde yra:

\* Avarinio sustabdymo mygtukas

\* Valdymo parinkimo jungiklis

\* Darbo ant žemės mygtukas

\* Platformos pakėlimo / nuleidimo mygtukai

\* Akumuliatoriaus krovimo režimo parinkimo mygtukas / kištukai / indikatorius

**Įspėjimas**

**Kai stabdžiai neįjungti, aukštuminis keltuvas gali laisvai judėti, dėl to asmuo gali sunkiai arba mirtinai susižaloti. Prieš pradėdami naudoti keltuvą įjunkite stabdžius.**

**Avarinio sustabdymo mygtukas**

Avarinio sustabdymo mygtukas yra dviejų padėčių raudonas paspaudžiamas mygtukas.

\* Įspauskite mygtuką į vidų, kad atjungtumėte energijos tiekimą į visas valdymo grandines.

\* Patraukite mygtuką į išorę, kad atstatytumėte energijos tiekimą.

**Valdymo parinkimo jungiklis**

Į valdymo parinkimo jungiklį įkiškite raktą.

\* Pasukite raktą į apatinių valdiklių padėtį, kad aukštuminio keltuvo veikimą galėtumėte valdyti iš apatinio valdymo skydo. Viršutinių valdiklių skydas neveiks, kai valdymo rinkiklis yra apatinėje padėtyje.

\* Pasukite raktą į viršutinių valdiklių padėtį, kad aukštuminio keltuvo veikimą galėtumėte valdyti iš viršutinio valdymo skydo.

\* Kai raktas yra vidurinėje padėtyje, aukštuminio keltuvo veikimo negalėsite valdyti nei iš viršutinio, nei iš apatinio valdymo skydo.

**Valdikliai ir indikatoriai**

**Darbo ant žemės mygtukas**

Darbo ant žemės mygtukas neleidžia platformai judėti, jeigu netyčia paspaudžiamas platformos kėlimo ar nuleidimo mygtukas. Šis jungiklis suveikia spyruoklės principu, grįždamas į neutralią padėtį.

Paspauskite ir palaikykite paspaudę darbo ant žemės mygtuką, kad įrenginį galėtumėte valdyti iš apatinio valdymo skydo.

**Platformos pakėlimo / nuleidimo mygtukai**

Platformos pakėlimo / nuleidimo mygtukai naudojami platformai pakelti arba nuleisti. Mygtukai kaip spyruoklės atšoka į neutralią padėtį.

\* Norėdami pakelti platformą, paspaudę palaikykite platformos kėlimo mygtuką.

\* Norėdami nuleisti platformą, paspaudę palaikykite platformos nuleidimo mygtuką.

\* Platformai leidžiantis pasigirs perspėjimo garsas.

**Akumuliatoriaus krovimo režimo rinkiklis**

Akumuliatoriaus įkroviklį galima naudoti su 110V arba 230 V/ 240V elektros grandinėmis.

\* Patraukite jungiklį į kairę, kad įsijungtų krovimas iš 110 V grandinių.

\* Patraukite jungiklį į dešinę, kad įsijungtų krovimas iš 230 V/240 V grandinių.

\* Jungikliui esant vidurinėje padėtyje, akumuliatoriaus įkroviklis išjungtas ir nesikraus.

**Viršutiniai valdikliai**

Viršutiniai valdikliai (žr. 3 pav.) yra valdymo skyde platformos priekyje.

Viršutiniame valdymo skyde yra:

\* Blokavimo mygtukas.

\* Akumuliatoriaus būsenos indikatorius.

\* Platformos pakėlimo / nuleidimo mygtukas.

\* Avarinio sustabdymo mygtukas.

**Įspėjimas**

**Kai stabdžiai neįjungti, aukštuminis keltuvas gali laisvai judėti, dėl to asmuo gali sunkiai arba mirtinai susižaloti. Prieš pradėdami naudoti keltuvą įjunkite stabdžius.**

**Avarinio sustabdymo mygtukas**

Avarinio sustabdymo mygtukas yra dviejų padėčių raudonas paspaudžiamas mygtukas dešinėje viršutinio valdymo skydo pusėje.

\* Įspauskite mygtuką į vidų, kad atjungtumėte energijos tiekimą į visas valdymo grandines viršutiniuose valdikliuose.

\* Pasukite mygtuką laikrodžio rodyklės kryptimi, kad atstatytumėte energijos tiekimą.

Įspauskite mygtuką kai viršutiniai valdikliai nenaudojami, kad netyčia nepradėtų veikti platforma.

**Blokavimo mygtukas**

Blokavimo mygtukas neleidžia judėti platformai, jeigu netyčia paspaudžiamas platformos kėlimo ar nuleidimo mygtukas. Šis jungiklis kaip spyruoklė atšoka į neutralią padėtį.

Paspauskite ir laikykite įspaustą blokavimo mygtuką, kad įrenginį galėtumėte valdyti iš viršutinio valdymo skydo.

**Platformos pakėlimo / nuleidimo mygtukai**

Platformos pakėlimo / nuleidimo mygtukai naudojami platformai pakelti ar nuleisti. Mygtukai kaip spyruoklės atšoka į neutralią padėtį.

\* Norėdami pakelti platformą, paspaudę palaikykite platformos kėlimo mygtuką.

\* Norėdami nuleisti platformą, paspaudę palaikykite platformos nuleidimo mygtuką.

\* Platformai leidžiantis pasigirs perspėjimo garsas.

**Saugos patikrinimas prieš darbą**

**Saugos patikrinimas prieš darbą**

*Pastaba: atidžiai perskaitykite, supraskite ir laikykitės visų saugos taisyklių, naudojimo instrukcijų, etikečių ir nacionalinių saugos instrukcijų / reikalavimų.*

1. Kasdien atidarykite dėklą ir apžiūrėkite, ar nėra apgadinimų, skysčių pratekėjimo ir ar netrūksta jokių detalių.

2. Kasdien patikrinkite hidraulinį skystį. Tikrinant platforma turi būti visiškai nuleista. Skysčio lygis talpoje turi būti 6 mm. Jeigu reikia, hidraulinio skysčio papildykite. Žr. skyrių „Specifikacijos“.

3. Kiekvieną savaitę patikrinkite ar tinkamas skysčio kiekis akumuliatoriuose. Žr. skyrių „Akumuliatoriaus priežiūra“.

4. Pasirūpinkite, kad akumuliatoriai būtų pakraunami kasdien.

5. Kasdien patikrinkite, kad iš kištukinio lizdo bloko šone būtų ištrauktas kintamosios srovės ilginamasis laidas.

6. Kasdien apžiūrėkite stabdžius ant galinių ratukų. Užlipkite ant stabdžių svirčių ir patikrinkite, ar įrenginys tikrai nejuda.

7. Kasdien patikrinkite, ar visi turėklai yra savo vietose ir ar tinkamai įtempti visi skląsčiai.

8. Kasdien kruopščiai apžiūrėkite įrenginį, ar jame nėra įtrūkusių suvirinimo siūlių ir konstrukcijos pažeidimų, atsilaisvinusių ar trūkstamų techninės įrangos detalių, hidraulinių pratekėjimų, atsilaisvinusių laidų jungčių ir pažeistų kabelių ar žarnelių.

**Sistemos funkcijų patikrinimas**

**Sistemos funkcijų patikrinimas**

Skyriuje „Valdikliai ir indikatoriai“ rasite informaciją kur yra išdėstyti įvairūs valdikliai ir indikatoriai.

**Įspėjimas**

**Atlikdami toliau išvardintus patikrinimo veiksmus, pasirūpinkite, kad prie keltuvo nieko nebūtų.**

**Prieš pradėdami darbą apžiūrėkite darbo vietą, ar paviršiuje nėra jokių skylių, nukritusių daiktų, nelygumų, bordiūrų ar nuolaužų.**

**Viską patikrinkite VISOMIS kryptimis, taip pat erdvę virš kėlimo platformos, ar nėra jokių kliūčių ar elektros laidininkų.**

1. Jeigu reikia, įrenginį patraukite į laisvą vietą, kad galėtumėte keltuvą iškelti į maksimalų aukštį.

2. Patraukite apatiniame valdymo skyde esantį avarinio sustabdymo jungiklį į įjungimo („On“) padėtį.

3. Pasukite viršutiniame valdymo skyde esantį avarinio sustabdymo jungiklį laikrodžio rodyklės kryptimi į įjungimo („On“) padėtį.

4. Apžiūrėkite žirklių formos konstrukciją, kėlimo cilindrą ir žarneles, ar jose nėra įtrūkusių suvirinimo siūlių ir konstrukcinių pažeidimų, atsilaisvinusių techninės įrangos detalių, hidraulinių nutekėjimų, atsilaisvinusių laidų jungčių ir netinkamai veikiančių dalių. Taip pat patikrinkite, ar netrūksta jokių detalių ir ar detalės nėra atsilaisvinusios.

5. Paspaudę palaikykite darbo ant žemės mygtuką. Kiekvieną įrenginio funkciją patikrinkite naudodami valdiklius apatiniame skyde (žr. 2 pav.).

6. Išbandykite, ar tinkamai veikia avarinio nuleidimo sistema.

7. Patikrinkite, ar tinkamai veikia apatiniame valdymo skyde esantis avarinio sustabdymo mygtukas. Turi išsijungti visos įrenginio funkcijos. Patraukite avarinio sustabdymo mygtuką į išorę, kad vėl įsijungtų visos funkcijos.

8. Įeikite ant platformos ir uždarykite vartelius.

9. Patikrinkite, ar kelyje nėra jokių kliūčių (žmonių, kliūčių, daiktų ir pan.), ar paviršius yra lygus ir gali atlaikyti ant ratų laikomą svorį.

10. Išbandykite visas įrenginio funkcijas naudodami valdiklius viršutiniame valdymo skyde. Išbandykite blokavimo ir visus funkcijų valdiklius (žr. 3 pav.).

11. Paspauskite viršutiniame valdymo skyde esantį avarinio sustabdymo mygtuką, kad patikrintumėte, ar jis tinkamai veikia. Turi išsijungti visos įrenginio funkcijos. Pasukite avarinio sustabdymo mygtuką laikrodžio rodyklės kryptimi, kad vėl įsijungtų visos funkcijos.

12. Patikrinkite, ar tinkamai veikia automatinė stabdžių sistema – šiek tiek pakelkite įrenginį naudodami apatinį valdymo skydą. Patikrinkite, ar stabdžiai yra nusileidę ant galinių ratų. Patikrinkite, ar įrenginys tikrai nejuda kai yra pakeltoje padėtyje.

**Naudojimas**

**Naudojimas**

Aukštuminį keltuvą galima naudoti valdant iš apatinio arba viršutinio valdymo skydo.

**Pavojus**

**Aukštuminis keltuvas nėra izoliuotas nuo elektros. Prisilietus aktyvuoto laidininko arba nesilaikant reikiamo atstumo nuo jo, galima sunkiai arba mirtinai susižaloti. Būtinai laikykitės minimalaus atstumo, nustatyto nacionaliniuose saugos reikalavimuose.**

**Judant dalims gali susidaryti suspaudžiantys tarpai. Patekus tarp judančių detalių, pastatų, konstrukcijų ir kitų kliūčių, asmuo gali sunkiai ar mirtinai susižaloti. Užtikrinkite, kad prieš judinant bloką ar platformą aplink būtų pakankamai tuščios vietos. Palikite pakankamai laisvos vietos ir užtikrinkite, kad užtektų laiko sustabdyti įrenginio judėjimą norint išvengti kontakto su konstrukcijomis ir kitų pavojų.**

**Jeigu aukštuminis keltuvas tampa nestabilus, jis gali pasvirti. Dėl pasvirimo gali įvykti nelaimingas atsitikimas ir žmonės gali sunkiai ar mirtinai susižaloti. Aukštuminį keltuvą naudokite ant tvirto, plokščio ir lygaus paviršiaus. Prieš įeidami ant platformos, įjunkite abu galinius stabdžius. Nestatykite keltuvo kėlimo darbams šalia duobėto, skylėto, stataus, minkšto ar nelygaus paviršiaus ar kitų pavojingų vietų. Nekelkite platformos, jeigu vėjas yra stipresnis nei 0 m/s.**

Nustatyta platformos darbo apkrova yra bendras darbuotojų ir įrangos, kurią galima kelti platformoje, svoris.

Apkrovų dydžiai nurodyti platformos lentelėje prie įėjimo į platformą.

**Pavojus**

**Jeigu aukštuminis keltuvas tampa nestabilus, jis gali pasvirti. Dėl pasvirimo gali įvykti nelaimingas atsitikimas ir žmonės gali sunkiai ar mirtinai susižaloti. Neviršykite platformos lentelėje nurodytų pajėgumų normų.**

Pajėgumo dydžiai rodo nustatyta kėlimo galią ir nenurodo aukštuminio keltuvo stabilumo.

Operatorius prisiima visą atsakomybę už tai, kad aukštuminis keltuvas būtų tinkamai pastatytas, atsižvelgiant į esamas aplinkos sąlygas.

**Pasirengimas naudojimui**

Rengdamiesi naudoti aukštuminį keltuvą, atlikite šiuos veiksmus:

1. Prieš naudojimą patikrinkite, ar įrenginys atitinka saugos reikalavimus ir ar veikia sistemos funkcijos.

2. Uždarykite ir užfiksuokite dalių dėklą.

3. Pastatykite įrenginį darbo vietoje ir patikrinkite, ar vieta tikrai plokščia ir horizontali.

4. Užlipkite ant kiekvieno galinio stabdžio, kad užfiksuotumėte galiniu ratus. Prieš lipdami ant platformos, patikrinkite, ar tikrai įjungti stabdžiai.

**Apatiniai valdikliai**

Platformos kėlimo nuleidimo funkcijas galima naudoti naudojant apatinius valdiklius. Apatinius valdiklius galima naudoti atliekant pirminius aukštuminio keltuvo nustatymo darbus ir atliekant įrenginio patikrinimą ir apžiūrą.

Norėdami pakelti arba nuleisti platformą naudojant apatinius valdiklius, atlikite šiuos veiksmus:

1. Ištraukite avarinio sustabdymo mygtuką (žr. 2 pav.).

2. Į valdiklio parinkimo jungiklį įkiškite raktą ir pasukite jį apatinio valdymo skydo padėtį.

3. Paspaudę palaikykite įspaustą darbo ant žemės mygtuką.

\* Norėdami platformą pakelti, paspaudę palaikykite platformos kėlimo mygtuką.

\* Norėdami platformą nuleisti, paspaudę palaikykite platformos nuleidimo mygtuką.

4. Norėdami judėjimą sustabdyti, mygtuką atleiskite.

**Viršutiniai valdikliai**

Prieš pradėdami naudoti viršutinius valdiklius, tinkamai nustatykite aukštuminį keltuvą, kaip nurodyta skyriuje „Pasirengimas ir naudojimas“.

Norėdami naudoti aukštuminį keltuvą naudodami viršutinius valdiklius, atlikite šiuos veiksmus:

**Naudojimas**

1. Apatiniame valdymo skyde patraukite avarinio sustabdymo mygtuką (žr. 2 pav.).

2. Į valdiklio parinkimo jungiklį įkiškite raktą ir pasukite jį viršutinio valdymo skydo padėtį.

*Pastaba*

*Viršutiniai valdikliai neveiks kaip valdymo parinkiklis yra apatinėje padėtyje.*

3. Įeikite ant platformos ir uždarykite vartelius.

4. Viršutiniame valdymo skyde pasukite avarinio sustabdymo mygtuką laikrodžio rodyklės kryptimi į įjungimo („On“) padėtį (žr. 3 pav.).

5. Platformą galima pakelti ir nuleisti valdant ją iš viršutinių valdiklių skydo.

**Platforma**

Įeidami ir išeidami iš platformos būkite atidūs, kad nepaslystumėte ir / arba nenukristumėte. Įėjus į platformą, tvirtai uždarykite apsauginius vartelius.

**Kėlimas ir leidimas žemyn**

Paspaudę palaikykite blokavimo mygtuką kairėje viršutinio valdymo skydo pusėje.

\* Norėdami platformą pakelti, paspaudę palaikykite platformos kėlimo mygtuką kol platforma pasieks norimą aukštį.

\* Norėdami platformą nuleisti, paspaudę palaikykite platformos nuleidimo mygtuką kol platforma pasieks norimą aukštį.

**Nuleidimo pertraukimas**

Kai platforma nuleidžiama iki maždaug 1,5 m aukščio, leidimo veiksmas sustabdomas. Platforma nebus leidžiamas penkias sekundes nepaisant valdymo svirties padėties.

Atleiskite platformos nuleidimo mygtuką, kad iš naujo nustatytumėte nuleidimo funkciją, ir toliau leiskite platformą žemyn.

**Dalių dėklas**

Akumuliatoriai ir hidraulinės detalės yra dalių dėkle kairėje bloko pusėje.

**Pavojus**

**Jeigu aukštuminis keltuvas tampa nestabilus, jis gali pasvirti. Dėl pasvirimo gali įvykti nelaimingas atsitikimas ir žmonės gali sunkiai ar mirtinai susižaloti. Neatidarykite dėklo kai platforma keliama.**

Norėdami atidaryti dėklą, kilstelėkite dėklo fiksatorių ir patraukite dėklą.

**Avarinis nuleidimas**

Norėdami avariniu būdu nuleisti platformą, atlikite toliau nurodytus veiksmus.

**Įspėjimas**

**Nelaimingo atsitikimo rizika didėja kai netinkamai veikia saugos prietaisai. Tokių nelaimingų atsitikimų metu asmenys gali sunkiai arba mirtinai susižaloti.** **Avarinės situacijos atveju iškart paspauskite avarinio sustabdymo mygtuką, kad išsijungtų valdymo sistema ir būtų galima naudoti avarinio nuleidimo sistemą.**

1. Avarinės situacijos atveju iškart paspauskite avarinio sustabdymo mygtuką, kad išsijungtų valdymo sistema.

2. Patikrinkite, kad šalia nieko nebūtų ir netrukdytų nusileisti platformai.

\* Paspauskite žemyn svirtį, kad nuleistumėte platformą.

3. Pieš naudodami aukštuminį keltuvą patikrinkite, ar pilnai atleista svirtis / rankenėlė ir pilnai užsidaręs avarinio nuleidimo vožtuvas.

**Įrenginio gabenimas**

**Įrenginio gabenimas**

**Pasirengimas gabenimui**

Kad pasiruoštumėte gabenti aukštuminį keltuvą, atlikite šiuos veiksmus:

1. Nuimkite nereikalingus įrankius, medžiagas ar kitus nepritvirtintus daiktus nuo platformos.

2. Uždarykite ir užfiksuokite dalių dėklą.

**Gabenimas**

Įranga, kurią naudosite keltuvui pakrauti, iškrauti ir gabenti, turi būti atitinkamo pajėgumo. Tuščios transporto priemonės svoris nurodytas skyriuje „Specifikacijos“ ir yra pažymėtas serijos numerio lentelėje.

Naudotojas prisiima visą atsakomybę už:

\* Tinkamo gabenimo būdo pasirinkimą.

\* Gabenimo ir pritvirtinimo įtaisų tinkamą pasirinkimą ir naudojimą.

\* Užtikrina, kad naudojama įranga gali atlaikyti aukštuminio keltuvo svorį.

\* Užtikrina, kad būtų laikomasi visų gamintojo instrukcijų ir įspėjimų, darbdavio, Transportavimo skyriaus reikalavimų ir saugos taisyklių ir / arba kitų valstybinių ar federalinių įstatymų.

**Kėlimas su šakiniu keltuvu**

Norėdami pakelti aukštuminį keltuvą su šakiniu keltuvu, atlikite šiuos veiksmus:

1. Tinkamai pastatykite aukštuminį keltuvą.

2. Įjunkite abiejų galinių ratų stabdžius.

3. Pasirūpinkite, kad ant platformos nebūtų jokių žmonių, įrankių, medžiagų ir kitų daiktų.

4. Į abiejose įrenginio pusėse esančias angas įkiškite šakinio keltuvo šakes.

**Įspėjimas**

**Jeigu aukštuminis keltuvas keliamas šakiniu keltuvu ir jo šakės netinkamai įkištos, gali būti apgadintos įrenginio dalys. Keliant įrenginį su šakiniu keltuvu, naudokite tik tam skirtas kėlimo angas.**

5. Nekelkite aukštuminio keltuvo aukščiau nei reikia jam gabenti. Veždami aukštuminį keltuvą šakinį keltuvą vairuokite lėtai ir atidžiai.

**Kėlimas su hidrauliniu keltuvu**

Atlikite toliau išvardintus veiksmus, kad pakeltumėte aukštuminį keltuvą su keltuvu.

1. Tinkamai pastatykite aukštuminį keltuvą.

2. Pasirūpinkite, kad ant platformos nebūtų jokių žmonių, įrankių, medžiagų ir kitų daiktų.

3. Pastatykite aukštuminį keltuvą ant hidraulinio keltuvo.

4. Įjunkite abiejų galinių ratų stabdžius.

5. Atsargiai pakelkite ir pastatykite aukštuminį keltuvą transporto priemonėje.

6. Įrenginį pritvirtinkite transporto priemonėje diržais, perkištais per angas šakiniam keltuvui.

**Priežiūra**

**Priežiūra**

**Įspėjimas**

**Visada užblokuokite kėlimo mechanizmą kai būtina atlikti priežiūros darbus esant pakeltai platformai.**

Kad tinkamai įstatytumėte apsaugines atramas, atlikite šiuos veiksmus:

1. Nuo platformos nuimkite visus įrankius ir medžiagas.

2. Apatiniame valdymo skyde esančiais valdikliais pakelkite platformą tiek, kad tarps tarp jos ir bloko būtų pakankamas apsauginėms atramoms įstatyti. Žr. 5 pav.

*Safety prop* – apsauginė atrama

**5 pav. Apsauginės atramos**

3. Pasukite atramas žemyn, į atraminę padėtį.

4. Iš žirklių formos konstrukcijos išimkite visus strypus.

5. Nuleiskite platformą tiek, kad žirklės atsiremtų į apsaugines atramas.

**Hidraulinis skystis**

Hidraulinio skysčio bakas yra dalių dėkle. Žr. 6 pav.

*Reservoir Fill Cap*  - bako dangtelis

**6 pav. Dalių dėklas**

*Pastaba*

*Niekada nepilkite skysčio kai platforma yra pakelta.*

**Hidraulinio skysčio patikrinimas**

1. Patikrinkite, ar pilnai nuleista platforma.

2. Patikrinkite skysčio kiekį – jo turi būti ne mažiau kaip 6 mm pripildymo angos.

3. Jeigu reikia, nuimkite angos dangtelį ir papildykite atitinkamos rūšies skysčio. Uždėkite atgal dangtelį ir tvirtai užsukite. Daugiau skaitykite skyriuje „Specifikacijos“.

**Akumuliatoriaus priežiūra**

**Įspėjimas**

**Sprogių dujų mišinio sprogimo pavojus. Pasirūpinkite, kad šalia akumuliatoriaus nebūtų žiežirbų, ugnies ir rūkstančių medžiagų.**

**Dirbdami su akumuliatoriumi, visada užsidėkite apsauginius akinius. Akumuliatoriaus skystis yra labai korozinis. Išsipylusį skystį kruopščiai nuvalykite ir nuplaukite švariu vandeniu.**

**Akumuliatorių visada keiskite kitu gamintojo patvirtintu akumuliatoriumi.**

\* Akumuliatoriaus skystį tikrinkite kas savaitę, ypač jeigu įrenginys naudojamas šiltoje ir sausoje aplinkoje.

\* Jeigu elektrolitų lygis yra mažesnis nei 6 mm virš plokštelių, pripilkite tik distiliuoto vandens. Nenaudokite vandens iš krano su dideliu mineralų kiekiu, nes sutrumpės akumuliatoriaus tinkamumo naudoti trukmė.

\* Pasirūpinkite, kad gnybtai ir akumuliatoriaus viršus būtų švarūs.

\* Daugiau apie akumuliatoriaus naudojimo trukmė ir išsamias aptarnavimo instrukcijas skaitykite Aptarnavimo vadove.

**Įspėjimas**

**Visada naudokite gamintojo patvirtintas keičiamas dalis,**

**Akumuliatoriaus įkrovimas**

Akumuliatorių įkraukite po kiekvienos darbo pamainos arba dažniau, jeigu akumuliatorius išsikrovė.

*Pastaba:* PUSH serijos modeliuose yra įdiegta ypatybė – kai akumuliatorius išeikvojamas 94,5 % arba pasiekia 11,34 V iš pirminių 12 V tiekimo energijos, energijos tiekimas į įrenginį nutraukiamas, siekiant apsaugoti akumuliatorių nuo apgadinimo ir pernelyg greito susidėvėjimo. Tokiu atveju įrenginį iškart įjunkite įkrauti.

**Įspėjimas**

**Akumuliatorių kraukite gerai vėdinamoje vietoje.**

**Nekraukite akumuliatoriaus kai įrenginys yra šalia žiežirbų ar ugnies šaltinių.**

**Akumuliatorius gali susigadinti, jeigu iškrovus nebus iškart įkraunamas.**

**Niekada neatjunkite laidų iš akumuliatoriaus kai veikia įkroviklis.**

**Apžiūros ir priežiūros grafikas**

**Laikykite įkroviklį sausoje vietoje.**

1. Apatiniame valdymo skyde pasukite valdiklių keitimo jungiklį į išjungimo („Off“) padėtį.

2. Atidarykite dalių dėklą, kad prieitumėte prie akumuliatoriaus. Nuimkite nuo akumuliatoriaus dangtelius.

3. Patikrinkite akumuliatoriaus skysčio lygį – jo turi būti ne mažiau kaip 6 mm nuo apačios kiekvienoje angoje. Jeigu reikia, pripilkite distiliuoto vandens.

4. Sandariai uždėkite dangtelius atgal ir vėl uždėkite ir užfiksuokite akumuliatoriaus dėklo gaubtus.

5. Apatiniame valdymo skyde pasukite akumuliatoriaus įkrovimo režimo rinkiklį į atitinkamą padėtį, pasirinkdami naudojamą energijos šaltinį.

\* Pasukite jungiklį į kairę, kad perjungtumėte į 110 V grandinę.

\* Pasukite jungiklį į dešinę, kad perjungtumėte į 230 V arba 240 V grandinę.

6. Akumuliatoriaus kištuką įkiškite į tinkamai įžemintą lizdą (100-240 voltų kintamosios srovės, 50/60 Hz); naudokite 3 laidų 1,5 mm (12) arba storesnį ilginamąjį laidą. Ilginamasis laidas turi būti kuo trumpesnis ir puikios būklės.

7. Vizualiai apžiūrėkite akumuliatoriaus krovimo indikatorių, ar jis tinkamai rodo įkrovimo lygį. LED lemputės matomos kairėje apatinio valdymo skydo pusėje. Daugiau apie tai, ką reiškia kiekviena LED lemputė, žiūrėkite 7 pav. Kai dega LED lemputė su 95 %, akumuliatorius yra pilnai įkrautas.

**7 pav. Akumuliatoriaus krovimo indikatorius**

*Do not jetwash* – Neplaukite vandens čiurkšle

*Steady read when charger is plugged in –* Kai įjungtas įkroviklis, dega raudona spalva.

*25% charge –* Įkrauta 25 %.

95*% charge –* Įkrauta 95 %.

*Flashes during charging*  - Mirksi įkrovimo metu.

8. Palikite įkištą įkroviklį kol jis pats išsijungs.

*Pastaba*

*Jeigu per 16 valandų krovimo ciklą akumuliatorius pasikrauna nepilnai, ištraukite įkroviklį ir patikrinkite akumuliatorių.*

9. Akumuliatoriaus įkrovikliui automatiškai išsijungus, nebūtina iškart ištraukti ilginamojo laido iš įkroviklio. Įkroviklis fiksuoja akumuliatoriaus įkrovimo būseną ir nukritus įtampai vėl jį pakrauna.

10. Ištraukite dalių dėklą, kad prieitumėte prie akumuliatoriaus. Nuimkite nuo akumuliatoriaus dangtelius.

11. Patikrinkite akumuliatoriaus skysčio lygį – jo turi būti ne mažiau kaip 6 mm nuo apačios kiekvienoje angoje. Jeigu reikia, pripilkite distiliuoto vandens.

12. Sandariai uždėkite dangtelius atgal ir uždarykite bei užfiksuokite dalių dėklą.

**Apžiūros ir priežiūros grafikas**

**Įspėjimas**

**Reguliarių patikrinimų dažnumas ir apimtis gali priklausyti nuo nacionalinių taisyklių.**

Išsami apžiūra reiškia reguliarius išorės ir veikimo patikrinimus, taip pat reguliariai atliekamus nedidelius pareguliavimus, siekiant užtikrinti tinkamą įrenginio darbą. Kasdienė įrenginio apžiūra padės išvengti neįprasto susidėvėjimo ir užtikrins ilgesnį visų sistemų veikimą. Apžiūros ir priežiūros darbai turėtų būti atliekami nustatytais intervalais ir po ilgesnio įrenginio nenaudojimo laikotarpio, prieš perduodant įrenginį naudojimui. Apžiūros ir priežiūros darbus turi atlikti specializuoti mechanikos ir elektros darbus atliekantys darbuotojai.

**Įspėjimas**

**Prieš pradėdami prevencinius priežiūros darbus, sužinokite kaip veikia įrenginys. Visada užblokuokite žirklių formos mechanizmą, jeigu reikia atlikti priežiūros darbus esant pakeltai platformai.**

Yra sudarytas kasdienės prevencinės priežiūros darbų kontrolinis sąrašas, skirtas naudoti įrenginio aptarnavimo ir priežiūros darbuose. Pasidarykite šio sąrašo kopiją ir naudokite kiekvieną kartą apžiūrėdami įrenginį.

**Kasdienės prevencinės priežiūros darbų kontrolinis sąrašas**

**Kasdienės prevencinės priežiūros darbų kontrolinis sąrašas**

**Prevencinės priežiūros ataskaita**

Data: Serijos Nr.

Savininkas: Aptarnavo:

Modelio Nr.

|  |  |  |  |  |
| --- | --- | --- | --- | --- |
| **Objektas** | **Kas patikrinta**  | **T** | **N** | **P** |
| **Naudojimo vadovas** | Vadovo dėkle, visi lapai įskaitomi ir nesugadinti |  |  |  |
| **Elektros sistema**  |  |  |  |  |
| Akumuliatoriaus gnybtai | Švarūs, jungtys tvirtos |  |  |  |
| Akumuliatoriaus įkrovimo indikatorius | Veikia gerai |  |  |  |
| Akumuliatoriaus įkroviklis | Veikia gerai |  |  |  |
| Kabeliai ir laidai | Nesusidėvėję ar be fizinių pažeidimų |  |  |  |
| **Hidraulinė sistema** |  |  |  |  |
| Skysčio lygis | Tarp žymių „pilnas“ ir „pildyti“, kai keltuvas yra nuleistas |  |  |  |
| Žarnos, vamzdeliai ir jungiamosios detalės | Pratekėjimo nėra, visos jungiamosios detalės pritvirtintos  |  |  |  |
| **Ratukai** | Geros būklės, be pažeidimų / juda švelniai |  |  |  |
| **Rankiniai stabdžiai** | Veikia gerai, be pažeidimų ar deformacijų |  |  |  |
| **Apatinis valdymo skydas** |  |  |  |  |
| Veikimo valdikliai | Veikia gerai |  |  |  |
| Avarinis stabdys | Išjungia apatinius valdiklius / veikia gerai |  |  |  |
| Nuleidimo signalas ir pertraukimas | Garsas įsijungia leidžiantis platformai / veikia gerai |  |  |  |
| **Avarinis nuleidimas** | Veikia gerai |  |  |  |
| **Apsauginė atrama**  | Be pažeidimų ar deformacijos |  |  |  |
| **Konstrukcijos**  |  |  |  |  |
| Suvirintos konstrukcijos – žirklės, blokas, pakopos, platforma ir pan. | Suvirinimo siūlės sveikos, be pažeidimų ar deformacijų |  |  |  |
| Platformos slydimo ratukai | Vietoje, be pažeidimų ar deformacijų |  |  |  |
| Skląsčiai  | Vietoje, tvirti, be pažeidimų |  |  |  |
| **Viršutinis valdymo skydas** |  |  |  |  |
| Turėklų sistema | Suvirinimo siūlės sveikos, be pažeidimų ar deformacijų |  |  |  |
| Visi skląsčiai vietoje, nėra atsilaisvinusių dalių, nieko netrūksta |  |  |  |
| Platformos dugnas | Be pažeidimų ar deformacijų |  |  |  |
| Švarus, nėra pavojaus paslysti ir nukristi |  |  |  |
| Įėjimo varteliai | Veikia gerai, be pažeidimų ar deformacijų |  |  |  |
| Veikimo valdikliai | Veikia gerai / pakėlimas ir nuleidimas |  |  |  |
| Nuleidimo pristabdymas | Veikia gerai, jungiklis pristabdo nuleidimą |  |  |  |
| Avarinis stabdys | Išjungia viršutinius valdiklius |  |  |  |
| Naudojimo ir saugos lipdukai | Vietoje ir įskaitomi  |  |  |  |

T → Taip / Priimtina; N → Ne / Nepriimtina; P → Pataisyta / Priimtina

**Specifikacijos**

**Bendrosios specifikacijos modeliui PUSH 6 PRO**

**Aukštuminis keltuvas**

Darbinis aukštis 3,83 m

Maksimalus platformos aukštis 1,83 m

Ratų bazė 1 m

Prošvaisa 1,9 m

Maksimali ratų apkrova 267 kg

Maksimalus slėgis ant žemės 10,4 kg/cm2

Grindų apkrova 782 kg/m2

Svoris

Apytikris 295 kg

 Plotis 76,2 cm

 Ilgis 1,23 m

 Aukštis 1,59 m

**Platforma**

Matmenys 51,3 cm x 109 cm

Turėklų aukštis 110,4 cm

Pagrindo aukštis 15,3 cm

Nustatyta darbinė apkrova 240 kg

Maksimalus asmenų skaičius 1 viduje

**Funkcinis greitis**

Platformos kėlimas 6-10 s

Platformos nuleidimas 6-10 s

**Kėlimo lygumo daviklis**

Šonas – šonas 2 laipsniai

Priekis – galas 2 laipsniai

**Padangos** Nežymėta kieta guma

**Elektros sistema**

Įtampa 12 V nuolatinė srovė

Šaltinis Vienas 12 V 105 Amp valandinis akumuliatorius

Rekomenduojamas skystis Distiliuotas vanduo

Įkroviklis 15 amp

**Hidraulinė sistema**

Maksimalus slėgis 19 305 kPa

Slėgio atleidimo vožtuvas 2 000 psi

Bako talpa 3,78 l

Sistemos pajėgumas 3,78 l

Maksimali darbinė temperatūra 71 °C

Rekomenduojamas hidraulinis skystis

Virš -13 °C ISO VG32 (Mobil DTE-13M)

Žemiau -13 °C ISO VG15 (Mobil DTE-11M)

**Aplinkos temperatūros darbinis diapazonas**

Celsijaus Nuo -18 °C iki 43 °C

Farenheitas Nuo 0 °F iki 110 °F

**Maksimalus vėjo greitis**

Gūsiai arba pastovus 0 m/s

**Vibracija** Mažiau nei 2,5 m/sek2

**Garsumo lygis**

Darbo vietoje Ne daugiau kaip 70 dB(A)

**Specifikacijos**

**Bendrosios specifikacijos modeliui PUSH 8 PRO**

**Aukštuminis keltuvas**

Darbinis aukštis 4,43 m

Maksimalus platformos aukštis 2,43 m

Ratų bazė 1 m

Prošvaisa 1,9 m

Maksimali ratų apkrova 287 kg

Maksimalus slėgis ant žemės 11,1 kg/cm2

Grindų apkrova 835 kg/m2

Svoris

Apytikris 331 kg

 Plotis 76,2 cm

 Ilgis 1,23 m

 Aukštis 1,67 m

**Platforma**

Matmenys 51,3 cm x 109 cm

Turėklų aukštis 110,4 cm

Pagrindo aukštis 15,3 cm

Nustatyta darbinė apkrova 240 kg

Maksimalus asmenų skaičius 1 viduje

**Funkcinis greitis**

Platformos kėlimas 6-12 s

Platformos nuleidimas 8-12 s

**Kėlimo lygumo daviklis**

Šonas – šonas 2 laipsniai

Priekis – galas 2 laipsniai

**Padangos** Nežymėta kieta guma

**Elektros sistema**

Įtampa 12 V nuolatinė srovė

Šaltinis Vienas 12 V 105 Amp valandinis akumuliatorius

Rekomenduojamas skystis Distiliuotas vanduo

Įkroviklis 15 amp

**Hidraulinė sistema**

Maksimalus slėgis 19 305 kPa

Slėgio atleidimo vožtuvas 2 000 psi

Bako talpa 3,78 l

Sistemos pajėgumas 3,78 l

Maksimali darbinė temperatūra 71 °C

Rekomenduojamas hidraulinis skystis

Virš -13 °C ISO VG32 (Mobil DTE-13M)

Žemiau -13 °C ISO VG15 (Mobil DTE-11M)

**Aplinkos temperatūros darbinis diapazonas**

Celsijaus Nuo -18 °C iki 43 °C

Farenheitas Nuo 0 °F iki 110 °F

**Maksimalus vėjo greitis**

Gūsiai arba pastovus 0 m/s

**Vibracija** Mažiau nei 2,5 m/sek2

**Garsumo lygis**

Darbo vietoje Ne daugiau kaip 70 dB(A)

**Specifikacijos**

**Bendrosios specifikacijos modeliui PUSH 10 PRO**

**Aukštuminis keltuvas**

Darbinis aukštis 5 m

Maksimalus platformos aukštis 3,0 m

Ratų bazė 1 m

Prošvaisa 1,9 m

Maksimali ratų apkrova 293 kg

Maksimalus slėgis ant žemės 11,4 kg/cm2

Grindų apkrova 855 kg/m2

Svoris

Apytikris 345 kg

 Plotis 76,2 cm

 Ilgis 1,23 m

 Aukštis 1,67 m

**Platforma**

Matmenys 51,3 cm x 109 cm

Turėklų aukštis 110,4 cm

Pagrindo aukštis 15,3 cm

Nustatyta darbinė apkrova 240 kg

Maksimalus asmenų skaičius 1 viduje

**Funkcinis greitis**

Platformos kėlimas 10-14 s

Platformos nuleidimas 10-14 s

**Kėlimo lygumo daviklis**

Šonas – šonas 2 laipsniai

Priekis – galas 2 laipsniai

**Padangos** Nežymėta kieta guma

**Elektros sistema**

Įtampa 12 V nuolatinė srovė

Šaltinis Vienas 12 V 105 Amp valandinis akumuliatorius

Rekomenduojamas skystis Distiliuotas vanduo

Įkroviklis 15 amp

**Hidraulinė sistema**

Maksimalus slėgis 19 305 kPa

Slėgio atleidimo vožtuvas 2 000 psi

Bako talpa 3,78 l

Sistemos pajėgumas 3,78 l

Maksimali darbinė temperatūra 71 °C

Rekomenduojamas hidraulinis skystis

Virš -13 °C ISO VG32 (Mobil DTE-13M)

Žemiau -13 °C ISO VG15 (Mobil DTE-11M)

**Aplinkos temperatūros darbinis diapazonas**

Celsijaus Nuo -18 °C iki 43 °C

Farenheitas Nuo 0 °F iki 110 °F

**Maksimalus vėjo greitis**

Gūsiai arba pastovus 0 m/s

**Vibracija** Mažiau nei 2,5 m/sek2

**Garsumo lygis**

Darbo vietoje Ne daugiau kaip 70 dB(A)

**POP-UP**

**Vigo Centre**

**Birtley Road**

**Washington**

**Tyne & Wear**

**NE38 9DA**

**JK**

**Tel. +44 (0)845 1550 057**

**Faks. +44 (0)845 1557 756**